CELEX: 32012R0563
Language: sk
Date: 2012-06-27 00:00:00
Title: Nariadenie Komisie (EÚ) č. 563/2012 z  27. júna 2012 , ktorým sa mení a dopĺňa príloha VII k nariadeniu Európskeho parlamentu a Rady (ES) č. 882/2004, pokiaľ ide o zoznam referenčných laboratórií EÚ  Text s významom pre EHP

28.6.2012   
            
            
               SK
            
            
               Úradný vestník Európskej únie
            
            
               L 168/24
            
         NARIADENIE KOMISIE (EÚ) č. 563/2012
   z 27. júna 2012,
   ktorým sa mení a dopĺňa príloha VII k nariadeniu Európskeho parlamentu a Rady (ES) č. 882/2004, pokiaľ ide o zoznam referenčných laboratórií EÚ
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (1), a najmä na jeho článok 32 ods. 5,
   keďže:
   
               (1)
            
            
               V nariadení (ES) č. 882/2004 sa stanovujú všeobecné povinnosti, úlohy a požiadavky na referenčné laboratóriá Európskej únie (EÚ) pre potraviny, krmivá, zdravie zvierat a živé zvieratá. Referenčné laboratóriá EÚ pre potraviny a krmivá sú uvedené v časti I prílohy VII k uvedenému nariadeniu.
            
         
               (2)
            
            
               V smernici Rady 96/23/ES z 29. apríla 1996 o opatreniach na monitorovanie určitých látok a ich rezíduí v živých zvieratách a živočíšnych produktoch a o zrušení smerníc 85/358/EHS a 86/469/EHS a rozhodnutí 89/187/EHS a 91/664/EHS (2) sa stanovujú opatrenia na monitorovanie látok a skupín rezíduí uvedených v prílohe I k uvedenej smernici.
            
         
               (3)
            
            
               Po reorganizácii laboratórnych činností v Holandsku sa všetky funkcie vrátane celej infraštruktúry a personálu inštitútu Rijksinstituut voor Volksgezondheid en Milieu (RIVM), v súčasnosti uvedeného na zozname referenčných laboratórií EÚ pre rezíduá veterinárnych liekov a kontaminantov v potrave živočíšneho pôvodu v súvislosti s rezíduami uvedenými skupine A (1), (2), (3), (4), skupine B (2) d) a skupine B (3) d) prílohy I k smernici 96/23/ES, presunuli do RIKILT – Inštitútu pre bezpečnosť potravín. Úlohy, ktoré vykonával RIVM, sa pridelili inštitútu RIKILT na základe rámcovej dohody, ktorej platnosť skončila 31. decembra 2011.
            
         
               (4)
            
            
               Keďže platnosť zmluvy s RIVM sa blížila ku koncu, bolo vyhlásené výberové konanie na referenčné laboratórium EÚ, ktoré by RIVM nahradilo. RIKILT – Inštitút pre bezpečnosť potravín, bol vybraný na základe splnenia všetkých požadovaných kritérií a mal by sa ako taký určiť.
            
         
               (5)
            
            
               Na základe dôležitosti látok v skupinách A (1) až A (4) v prílohe I k smernici 96/23/ES a skutočnosti, že RIKILT – Inštitút pre bezpečnosť potravín, bol vybraný ako spĺňajúci všetky požadované kritériá, mal by sa určiť ako príslušné referenčné laboratórium EÚ pre rezíduá veterinárnych liekov a kontaminantov v potrave živočíšneho pôvodu v súvislosti s rezíduami uvedenými skupine A (1), (2), (3), (4), skupine B (2) d) a skupine B (3) d) prílohy I k smernici 96/23/ES od 1. januára 2012. Toto nariadenie by sa malo uplatňovať so spätnou účinnosťou od 1. januára 2012.
            
         
               (6)
            
            
               Časť I prílohy VII k nariadeniu (ES) č. 882/2004 by sa preto mala zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   V časti I prílohy VII k nariadeniu (ES) č. 882/2004 sa bod 12 písm. a) nahrádza takto:
   
               „a)
            
            
               Pre rezíduá uvedené v prílohe I k smernici 96/23/ES v skupinách A (1), (2), (3) (4), v skupine B (2) d) a v skupine B (3) d)
               RIKILT – Inštitút pre bezpečnosť potravín, súčasť Wageningen UR
               Wageningen
               Holandsko“
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2012.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. júna 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 165, 30.4.2004, s. 1.
   
      (2)  Ú. v. ES L 125, 23.5.1996, s. 10.